als_Latn dik_Latn ron_Latn
Viti i dytë me Kalendar të Përbashkët Kulturor mes Kosovës e Shqipërisë
Kosova dhe Shqipëria do të kenë një kalendar të përbashkët kulturor për vitin 2015. Sot në Prishtinë, Zëvendëskryeministri, njëherësh Ministër i Kulturës, Rinisë dhe Sportit i Republikës së Kosovës, Kujtim Shala dhe Ministrja e Kulturës e Republikës së Shqipërisë, Mirela Kumbaro - Furxhi nënshkruan Protokollin e Bashkëpunimit në fushën e kulturës, duke rënë dakord për përfshirjen e aktiviteteve kulturore të dy vendeve në kuadër të Kalendarit të Përbashkët Kulturor.
Me nënshkrimin e sotëm, Kosova dhe Shqipëria hyjnë në vitin e dytë të bashkëpunimit me Kalendarin e Përbashkët Kulturor i cili vjen në bazë të Deklaratës së përbashkët për bashkëpunim dhe partneritet strategjik ndërmjet Këshillit të Ministrave të Republikës së Shqipërisë dhe Qeverisë së Kosovës.
Ministri Kujtim Shala e cilësoi nënshkrimin e Protokollit një vazhdimësi të bashkëpunimit të dy vendeve tona në fushën e kulturës me synimin e avancimit dhe promovimit të kulturës kombëtare brenda hapësirës shqiptare por edhe jashtë saj, duke e konsideruar si një hapjeje të një rruge për shtimin e veprimtarive tjera kulturore.
Veprimtaritë e përbashkëta kulturore, sipas Kalendarit të përcaktuar, në fushën e librit, të teatrit, trashëgimisë, filmit, arteve muzikore e pamore, mundësojnë prezantimin, njohjen dhe vetënjohjen shqiptare dhe konsiderohen një shtim cilësor i aktiviteteve kulturore, të cilat vlerësohen, ruhen dhe njëkohësisht janë nderim i veprimtarisë kulturore kombëtare në përgjithësi, tha ministri Shala.
Kurse ministria e Kulturës së Shqipërisë, Mirela Kumbaro, nënshkrimin e Protokollit e vlerësoi si një institucion që i bën të ndjehen krenare edhe institucionet e Kosovës ashtu edhe ato të Shqipërisë.
Nuk e bëjnë Kalendarin ministritë dhe e as ministrat, por e bëjnë njerëzit e kulturës, e bën skena e artistëve, sepse skena është e tyre dhe jo e zyrtarëve, tha ministrja Kumbaro-Furxhi, duke shtuar se tashmë aktivitetet e përbashkëta veçse kanë filluar me pjesëmarrjen në Berlinale me një stendë të përbashkët, pastaj aktivitetet tjera kulturore në Kosovë e Shqipëri kanë nisur që prej fillimivitit. Ky është vetëm fillimi i një viti i cili premton shumë, ku dy ministritë tona do ta mbështesin
Kalendari i përbashkët kulturor do të nisur me Besa Lugiqin e cila ka performuar në Tiranë, pastaj veprat e Muslim Mulliqit janë ekspozuar në Prishtinë e duke mos harruar pjesëmarrjen në Festivalin e Filmit në Berlin si dy shtete nën një stendë të përbashkët.
Gjithashtu, në kuadër të agjendës së sotme, dy ministrat kanë zhvilluar një takim me Shoqatën e Botuesve të Librit të Kosovës, me të cilat diskutuan për sfidat dhe problemet që përballen ata në botimin, shpërndarjen dhe promovimin e librit shqip në hapësirat mbarëkombëtare. Në takim u shqyrtua për mundësinë e përmirësimit të politikave për botimin dhe përkrahjen më të madhe të librit si dhe krijimin e lehtësirave për shitjen dhe shpërndarjen e tij tek lexuesi.
Kalendari i Përbashkët Kulturor do të përfshijë aktivitetet:
Festivalin Folklorik të Gjirokastrës angazhim i përbashkët i dy ministrive për mbështetjen e këtij festivali.
Qendra Kombëtare e Veprimtarive Folklorike do të përfshijë në aktivitetet e saj grupet nga Kosova.
Konferenca vjetore e Bibliotekonomisë
Trajnime në fushën e Bibliotekarisë dhe krijimin e hapësirës për promovime të rregullta të botimeve
Një premierë e Teatrit Kombëtar Shqiptar dhe një premierë e Teatrit Eksperimental Kujtim Spahiogli të cilat do të shfaqen në Kosovë gjatë vitit 2015
Pjesëmarrja e përbashkët në Berlinale, në Fesitvalin e Filmit në Kanë (maj 2015)
Bashkëpunim me Filarmoninë e Kosovës, koncert Barok (prill 2015), koncert Kori A Cappella (shtator dhjetor 2015), Baleti La Stravaganza (qershor 2015), Opera Le Villi, koncerte të ansambleve përkatëse në dy vendet
Në kuadër të trashëgimisë do të organizohen trajnime në fushën e trashëgimisë dhe restaurimeve, konferencë vjetore për trashëgiminë (Prishtinë/Tiranë), bashkëpunim mes Muzeve, konkurs ndërkombëtar Wiki Loves Monuments
Ekspozitë e Realizmit Socialist (dhjetor 2015)
Mbështetje e Dokufestit
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn